
CAIET DE SARCINI
PRIVIND ÎNCHIRIEREA PAJIȘTILOR, AFLATE ÎN PROPRIETATEA PRIVATĂ A U.A.T. RÂFOV




1.Informatii generale privind obiectul închirierii /concesionarii
Prezentul Caiet de sarcini cuprinde date referitoare la obiectul și durata închirierii, condițiile de exploatare a terenului, clauze financiare, cerințe impuse de organizator, pentru pajiștile aparținând U.A.T. RÂFOV
Având în vedere prevederile: 
1.Ordonanţei de Urgenţă nr. 34/23.04.2013 privind organizarea, administrarea si exploatarea pajiștilor permanente si pentru modificarea si completarea Legii fondului funciar nr. 18/1991 publicată in Monitorul oficial nr. 267/13.05.2013 
2.H.G. nr. 1064/2013 privind aprobarea Normelor metodologice pentru aplicarea prevederilor O.G. nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991. 
3.Ordin nr. 544/2013 Met. de calcul al încărc. optime de animale pe hectar de pajişte. 
4.Ordin M.A.D.R. nr. 407/2013 pentru aprobarea contractelor-cadru de concesiune şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor 
5.Legea nr. 44/2018 privind  modificarea și completarea OG34/2013; privind  modificarea și completarea Legii 18/1991
2.OBIECTUL ÎNCHIRIERII
2.1.Obiectul închirierii: terenuri agricole- categoria de folosință pășune ,
2.2.Terenurile care fac obiectul închirierii aparțin domeniului privat al U.A.T. RÂFOV, județul PRAHOVA, sunt următoarele:
-ISLAZ SAT PALANCA : 26,48   HA, CF 28576,  T97, PS 574       
                              20 HA, CF 26917,T103PS602/2
-ISLAZ SAT GOGA: 27,41 HA, CF 26516, T16, PS53
                                      0,33 HA, CF 31658,T16, PS53/1
                                      0,14 HA, CF 31661, T16, PS46, 46/1
-ISLAZ SAT MĂLĂIEȘTI: 9,2  HA, CF 31150, T34, PS 230/3
-ISLAZ SAT SICRITA: 11,31 HA, CF 28083, T63, PS 411
                                        17,88 HA, CF 26518, T 63, PS 411
  Datorită faptului că OUG 34/2013 actualizata in 2018 permite închirierea prin atribuire directă pot apărea situații în care unii crescători de animale să dorească comasarea suprafețelor închiriate prin renunțare la contracte sau schimburi amiabile. În acest caz dacă Consiliul Local al comunei RÂFOV identifică suprafețe care devin prin orice mijloace disponibile pe perioada derulării calendarului de închiriere poate dispune prin HCL completarea suprafețelor din caietul de sarcini.
 Pajiștile aflate în domeniul privat al comunei Râfov pot fi utilizate în sistem dual, conform legislației în vigoare.
Destinaţia bunurilor ce fac obiectul închirierii; 
Îmbunătățirea nivelului de producție și utilizarea pășunilor reprezintă o axă prioritară a Primăriei RÂFOV și se dorește a se realiza în corelație directă cu cantitatea și calitatea producțiilor animaliere obținute, în special din exploatarea speciilor de bovine si ovine. 
3.DURATA ÎNCHIRIERII
3.1.Terenurile se închiriază pe o perioadă de 7 ani (conform H.C.L) și cu posibilitatea revizuirii anuale a contractului de închiriere, inclusiv a prețului chiriei, conform legislației în vigoare( rata inflației ).

4.CONDIŢIILE DE EXPLOATARE A TERENULUI 
4.1.Terenurile care fac obiectul prezentului Caiet de sarcini, vor fi folosite doar pentru pășunatul animalelor.
4.2. Locatarul dobândește dreptul de a exploata în mod direct terenul, pentru care va plăti o chirie anuală la valoarea stabilită prin Contractul de închiriere în urma licitației publice cu strigare. Chiria împreună cu taxa de teren calculată în conformitate cu prevederile din Codul fiscal, cu modificările și completările ulterioare, se constituie venit propriu al administrației.
Pentru suprafața de pășune care se închiriază, locatarul are obligația realizării lucrărilor de exploatare rațională și întreținere a acestor pășuni conform cu prevederile din Amenajamentul pastoral pentru pajiștile U.A.T. RÂFOV. Amenajamentul pastoral se pune la dispoziție fiecărui beneficiar de contract de închiriere, ca anexă la contract. 
5.CLAUZE FINANCIARE
Din Amenajamentul pastoral pentru U.A.T. RÂFOV reiese o cantitate de masa verde intre 2.8 si 6.8 tone/ha/an (in functie de calitatea islazului conform Amenajamentului pastoral) x 70 lei/tona conform Hotărârii C.J. Prahova nr 351/18.12.2025, rezultând valoarea în  lei/ha/an. Din aceasta sumă conform prevederilor O.G. nr. 34/2013, art. 9, pct. 7 ^1 (ținând cont de echilibrul financiar dintre valoarea producției de iarba disponibilă și obligațiile care îi sunt impuse utilizatorului pajiștii permanente prin cheltuielile cu implementarea amenajamentului pastoral) se scade un cuantum din valoarea masei verzi, rezultând  valoarea chiriei în lei/ha/an. Anual această sumă se actualizează cu indicele de inflatie.
Criteriul de atribuire a contractului de închiriere este prin acceptarea prețului de pornire în cazul procedurii de atribuire directă.
Conform legislației in vigoare, valoarea minimă a chiriei se stabilește ținându-se cont de prevederile Amenajamentului pastoral, prin determinarea cantității de masă verde raportat la studiul pedologic. 
6.CERINȚE IMPUSE DE ORGANIZATOR
Solicitanți pentru închirierea pajiștilor U.A.T. Râfov pot fi crescători de animale din cadrul comunității locale (deținători de exploatație înregistrată pe raza U.A.T. Rafov, județul Prahova) și/sau Organizații/Asociații locale ale crescătorilor de animale, legal constituite tot din cadrul comunităților locale.
6.1.Vor fi admiși la ședința publică de atribuire directă doar crescătorii de animale persoane fizice și juridice care vor depune la Registratura Primăriei Râfov dosarul de participare la concesionare, până la data și ora stabilite de către Primăria Râfov și anunțate prin Anunț public cu respectarea legislației în vigoare.
Dosarul de participare la închiriere va conține următoarele documente:
I.Pentru crescătorii de animale:
a) solicitare înscriere la închiriere ce include o declaraţie privind numărul de animale înscrise în registrul agricol, cu solicitarea suprafețelor 
b) o declaraţie pe propria răspundere privind respectarea prevederilor de protecţie a mediului  
c) declarație pe propria răspundere că nu va suprapășuna  
d) copie după actul de identitate
e) dovada că animalele pentru care se solicită păşune sunt înscrise în RNE și registrul Agricol din cadrul Primăriei Râfov. 
f) certificat fiscal din care să rezulte faptul că solicitantul nu are datorii neachitate faţă de bugetul local
II) Pentru organizaţiile şi asociaţiile locale ale crescătorilor de animale
a) solicitare înscriere la închiriere
b) copie după actul de identitate al administratorului
c) o declaraţie pe propria răspundere privind respectarea prevederilor de protecţie a mediului;
d) declarație pe propria răspundere că nu va suprapășuna
e) documentele de înfiinţareşifuncţionare: cod fiscal, hotărâre judecătorească de înfiinţare, actul constitutiv, statutul asociaţiei / statutul societăţii din care să reiasă şi obiectul de activitate, certificat de înregistrare emis de Oficiul Registrului Comerţului din care să rezulte şi codul unic de înregistrare;
f) certificat de atestare fiscală,
g) declaraţie pe propria răspundere privind respectarea prevederilor de protecţie a mediului;
h) documentul de certificare a încărcăturii cu animale: tabele cu numărul animalelor, numele, prenumele, CNP, adresa şi semnătura proprietarilor că dau animalele la păşunat la asociaţia pentru care a semnat la care se anexează adeverinţe eliberate de primărie - registrul agricol cu efectivele de animale deţinuteşiadeverinţe eliberate de medicul veterinar cu efectivele de animale înregistrate în RNE pentru fiecare proprietar în parte aduse la zi; 
Notă: toate copiile din dosarul de participare la licitaţie vor fi certificate - „copie conformă cu originalul"; 
i) o declarație pe proprie răspundere privind alte contracte de închiriere/concesiune/arendă, comodat pentru suprafețe de pășuni deținute pe raza altor unități administrativ – teritoriale și n umărul de animale aferent acestora
6.2.Nu vor fi admişi la închiriere participanți care:
a) se află în procedura reorganizării judiciare, insolvență sau a falimentului;
b) dosarul de participare la închiriere este incomplet;
c) prezintă unul din certificatele solicitate în afara termenului de valabilitate;
d) au datorii faţă de bugetul local înscrise în certificatul fiscal;
e) nu au exploatația sau animalele înscrise în RNE pe U.A.T. Rafov, județul Prahova

7.CONDITII OBLIGATORII PRIVIND EXPLOATAREA ÎNCHIRIERII/CONCESIONĂRII 
7.1. Destinația: organizare pășunat pe specii de animale: bovine, ovine, caprine; 
7.2. Nerespectarea acestei prevederi dă dreptul locatorului să rezilieze unilateral contractul de închiriere, după o preavizare de 30 zile. 
7.3. Locatarului îi este interzisă creșterea la stână sau pe lângă stâna a suinelor pentru a evita degradarea terenului. 
7.4. Locatarul are obligația să asigure exploatarea prin pășunat, eficace în regim de continuitate și de permanență a terenului ce face obiectul închirierii. În acest scop el trebuie să respecte încărcătura de animale/ha impusă prin Amenajamentul pastoral al comunei  Râfov, prezentând în acest sens în fiecare an, o declarație pe propria răspundere privind efectivul anual de animale scoase la pășunat, declarație ce va fi depusa la registratura Primăriei Râfov până cel târziu în data de 01 aprilie a anului respectiv. Dacă din datele prezentate în declarație reiese că nu este respectată încărcătura minimă impusă, pentru lotul respectiv și dacă nu se respectă data maxima de depunere a declarației, atunci contractul se reziliază de drept. 
7.5. De asemenea locatarul va respecta toate legile în vigoare cu privire la obiectul închirierii și va ține cont de Strategia privind organizarea activității de îmbunătățire și exploatare a pajiștilor la nivel național, pe termen mediu si lung, aprobată prin Ordinul Ministrului agriculturii, alimentației și pădurilor si al Ministrului administrației publice nr. 226/235/2003, cu modificările și completările ulterioare. 
7.6. Locatarul va efectua anual conform cu prevederile obligatorii din Amenajamentul pastoral, lucrări de fertilizare cu îngrășăminte organice, acestea exercitând un efect ameliorativ asupra însușirilor fizice, chimice si trofice ale solului. O metodă simplă, deosebit de eficientă și foarte economică este fertilizarea prin târlire, conform Amenajamentului pastoral. 
7.7. Odată cu semnarea contractului, locatarul are obligația sa respecte toate prevederile si procedurile ce decurg din legislația privind protecția mediului. 
7.8. Înainte de ieșirea la pășunat se va face controlul sanitar - veterinar al animalelor prin certificatele eliberate de circumscripția sanitar - veterinară. 
7.9. Locatarul are obligația sa anunțe circumscripția sanitar – veterinară si Primăria Rafov, în termen de 48 ore, în cazul îmbolnăvirii animalelor, apariția unor boli infectocontagioase sau a mortalității animalelor. 
7.10. Locatarul este obligat sa plătească anual chiria și taxa pe terenul care face obiectul contractului de închiriere conform Codului fiscal si a Hotărârii Consiliului Local Râfov, privind stabilirea taxelor si impozitelor locale. 
7.11. Locatarul nu poate subînchiria sau cesiona, în tot sau în parte, terenul și lucrările ce fac obiectul contractului de închiriere. 
7.12. Locatarul este obligat sa întrebuințeze bunul imobil – terenul – potrivit destinației sale – pășune. 
7.13. Locatorul are dreptul ca prin împuterniciții săi să controleze modul cum este folosit și întreținut de către locatar terenul închiriat și să ia măsurile ce se impun în vederea unei bune întrețineri și folosirii judicioase, potrivit destinației stabilite in cadrul licitației. 
7.14. Terenul închiriat va fi folosit în regim de continuitate și permanență pentru scopul în care a fost închiriat, iar eventualele schimbări de destinație sunt interzise .
7.15. La încetarea contractului de închiriere prin ajungere la termen ori prin oricare altă clauză de încetare stipulată prin Contractul de închiriere, locatarul este obligat să restituie locatorului, în deplina proprietate, bunurile de retur în mod gratuit și libere de orice sarcini, fără nici o pretenție de despăgubire. 
7.16. Obligațiile si atribuțiile utilizatorului de pășune sunt descrie și impuse prin regulamentul de pășunat precum si prin Amenajamentul pastoral pentru pajiștile U.A.T. Râfov, anexă la contractul de închiriere.
8.NIVELUL MINIM AL CHIRIEI
8.1.Chiria anuală pentru suprafețele de pajiști ale comunei Râfov supuse atribuirii prin închiriere/concesionare este o valoare în lei/hectar/an, valoare ce se  calculeaza in felul următor:
Din Amenajamentul pastoral pentru U.A.T. Râfov reiese o cantitate de masa verde cuprinsa între 2.8 si 6.8  tone/ha/an x 70 lei/tona cnf. Hotărârii C.J. Prahova, rezultând o valoare în lei/ha/an. Din aceasta sumă conform prevederilor O.G. nr. 34/2013, art. 9, pct. 7 ^1 (ținând cont de echilibrul financiar dintre valoarea producției de iarba disponibilă si obligațiile care îi sunt impuse utilizatorului pajiștii permanente prin cheltuielile cu implementarea amenajamentului pastoral) se scade un cuantum din valoarea masei verzi, rezultând  valoarea chiriei /ha/an. 
8.2. Pentru anii fiscali următori, chiria se va indexa în funcție de indicele de inflație aferent anului fiscal respectiv. 
8.3. Taxa de închiriere anuală se va achita în lei, de către locatar în două transe, astfel:  avansul de 30 % până la sfârşitul lunii martie a fiecărui an de contract, iar restul de 70% se va achita până la sfârșitul lunii septembrie a fiecărui an. Executarea cu întârziere a acestei obligații conduce la calculul penalităților de întârziere conform dispozițiilor legale în vigoare. Daca până la sfârșitul lunii martie a anului următor nu se achită plata chiriei aferentă anului respectiv, contractul se va rezilia de drept fără alte formalități. 
8.4. Chiria obținută va reprezenta venit la bugetul local. 
9. OBLIGAȚIILE PRIVIND PROTECȚIA MEDIULUI ȘI A PERSOANELOR 
9.1. Dejecțiile de la animale vor fi folosite în amestec cu apa pentru fertilizarea zonei de pășunat și asigurare masa furajera. 
9.2. Se va asigura protecţia persoanelor care circulă în zonele închiriate, împotriva atacurilor animalelor din ferme. 
10. CLAUZELE REFERITOARE LA ÎNCETAREA CONTRACTULUI  DE ÎNCHIRIERE   
10.1. Contractul de închiriere încetează la expirarea datei stabilite ca valabilitate a acestuia sau prin neplata chiriei de către locatar.
10.2. În cazul în care interesul național sau local o impune, prin denunțarea unilaterala de către proprietar. 
10.3. În cazul nerespectării obligațiilor contractuale de către locatar, prin reziliere de către locator, cu plata unei despăgubiri în sarcina locatarului în termen de 30 zile de la notificare si predarea bunului închiriat liber de sarcini. 
10.4. Locatarul poate renunța la închiriere din motive obiective, justificate. 
10.5. Rezilierea va opera pe deplin drept la expirarea perioadei de 30 zile de la notificare. 
10.6. La încetarea din orice cauza a contractului de închiriere, bunul care a făcut obiectul contractului va fi returnat proprietarului liber de sarcini.
         PREȘEDINTE DE ȘEDINȚĂ,			   SECRETAR GENERAL,	                       
DOBRE ELENA	NEDELCU GEORGETA

